Mari Kvien Brunvoll

Mari Kvien Brunvoll (født 1984) er en norsk sanger og electronica-artist. Hun er oppvokst på Harøya i Møre og Romsdal, men holder i dag til i Bergen. Hun har i løpet av de siste årene blitt lagt merke til på festivaler i Norge og internasjonalt, med sitt særegne soloprosjekt, hvor stemmen er akkompagnert av små elektroniske og akustiske instrumenter, med klare inspirasjoner fra jazz, pop og folkemusikk. Hun er datter av advokat Knut Anker Brunvoll (f. 1945) og jazzsangerinne og pianist Inger Johanne Brunvoll (f. Kvien i 1945), og yngre søster av låtskriver, gitarist og vokalist Ane Brun (f. 1976) og fotograf Bjørn Brunvoll (f. 1973).

 Karriere 
Brunvoll  ble uteksaminert fra Griegakademiet i Bergen i 2010, og vant Vitalprisen på Nattjazzen 2009. Hennes første opptreden på Moldejazz var i 2010, der hun presenterte sitt soloprosjekt.  Moldejazz.no Hun er kjent for dette gjennom konserter på Nattjazz, Moldejazz, og på en rekke jazzklubber rundt i Europa. Nattjazz.no

Som student ved jazzlinja på Griegakademiet var hun norsk representant på den internasjonale 12 poeng festival i Stavanger 2010. Den fire dager lange samlingen med artister og band fra tolv land, viste mangfoldet og kraften til dagens unge europeiske improvisjonsmusikere. NRK.no

Bugge Wesseltoft plukket ut "den svært talentfulle" Brunvoll som en av tre lovende musikere, til en artist presentasjon på Bylarm 2010, og spilte også en dobbeltkonsert med henne i Amsterdam i 2009. Dagbladet.no

Siden 2000 har Brunvoll vært overalt på norske og europeiske jazzscener og festivaler. Opptredener på Nattjazz (hun vant talentprisen på Nattjazz i 2009), Moldejazz og Øyafestivalen i Oslo er bare begynnelsen av listen. Brunvoll mottok også Vozzajazzprisen i 2011, og har samarbeidet i en duo med Stein Urheim, som selv mottok Vozzajazzprisen i 2010, for sin mangslungne karriere på den norske jazz scene.

Brunvoll sammen med Mats Eilertsen kvartett, Stian Westerhus, og Randi Tytingvåg Ensemble, var bidragsyter på den internasjonale jazzfestivalen Jazzahead i Bremen 2011.

Sammen med gitaristen Stian Westerhus og saksofonistene Karl Seglem og Frey Aagre, mottok hun støtte fra Norwegian Jazz Launch i 2011, og sang og spilte sammen med Terje Isungset på North Sea Jazz Festival i Rotterdam 2012.

 Utmerkelser 
 Vital's talentpris på Nattjazz 2009
 Vossajazzprisen 2011
 Nominert til Spellemannprisen 2012 i åpen klasse for Mari Kvien Brunvoll
 Nominert til Spellemannprisen 2013 i åpen klasse for Daydream Twin, sammen med Stein Urheim
 NOPAs musikkpris for 2023 for «Fenomenolodi» fra Barefoot in Bryophyte, sammen med Stein Urheim

 Diskografi 
Soloalbum
 2012: Mari Kvien Brunvoll (Jazzland Recordings) 

Samarbeidsprosjekter
 2011: Pressure (Grappa), med Splashgirl
 2012: Valgets kavaler (sueTunes Records, 2012), med ulike artists (Stein Urheim)
 2013: Daydream Community (Jazzland Recordings), med Stein Urheim
 2015: For Individuals Facing The Terror of Cosmic Loneliness (Jazzland Recordings), med Stein Urheim
 2023: Barefoot in Bryophyte (Hubro), med Stein Urheim og Moskus

Som medlem av Building Instrument
 2014: Building Instrument (Grappa)
 2016: Kem som kan å leva (Hubro)
 2018: Mangelen min (Hubro)

EP med Stein Urheim
 2011: Daydream Community EP - Stein & Mari (Jazzland Recordings)

 Referanser 

 Eksterne lenker 





Kategori:Norske sangere
Kategori:Norske artister innen elektronisk musikk
Kategori:Norske jazzkomponister
Kategori:Personer fra Molde kommune